बैठकपछि प्रचार विभाग प्रमुख योगेश भट्टराइले चिकित्सा क्षेत्रका सुधारका सम्बन्धमा प्रा. केदारभक्त माथेमा आयोगले दिएका सुझाव र सिफारिसलाई आधार बनाउँदै तत्कालीन व्यवस्थापिका संसदमा ‘चिकित्सा शिक्षा विधेयक’ एमाले नेतृत्वको सरकारले नै टेबुल गरेको र प्रतिपक्षमा भएको बेला पनि उक्त विधेयक संसदमा प्रस्तुत गरी पारित गर्न पटक–पटक सरकारको ध्यानाकर्षण गरेको बताए । नेता भट्राईले सरकार स्वयम्को अकर्मण्यता र दिशाहीनताका कारण आजसम्म पनि उक्त विधेयक पारित नभएको भन्दै यस सम्बन्धमा सरकार र सत्ता गठबन्धनको द्वेध चरित्रप्रति बैठकले गम्भीर आपत्ति प्रकट गरेको बताए । बैठकपछि जारी विज्ञप्तिमा एमालेले आफ्नो दायित्व पूरा नगर्ने र नेकपा (एमाले)लाई अनावश्यक लाञ्छित गर्ने कुराप्रति गम्भीर असहमति रहेको उल्लेख छ ।
